**, un cerc zbătându-se**

*Eleodor Dinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

, un cerc zbătându-se

în pătrata lui neîndestulare

de perfecțiune

se făcuse cub din al cărui centru lumina scotea un fel de apă

filtrată prin zăcăminte de fluturi câteodată-mi amintesc

de strâmtorile ruginii

din care o bea haiducește

sângele meu tânăr

parcă văd cum cercului acela

însetat de perfecțiune

îi constrângeai circumferința mahmură să-ți fie brâu colorat

cu globulele iubirii